Kahanan geografis Pacitan sing sebagian gedhé akèh gumuk-gumuk tandhus sing ora cocog kanggo tetanèn tanduran pari, mulané iku gaplèk utawa téla dadi pilihan saka jaman biyen. Gaplek ya iku oyot wit tela pohung sing digaringaké sabanjuré dibebak lan diadang dadi sega thiwul. Mula saka iku, manawa thiwul dadi ciri pambéda saka kutha Pacitan pancèn ora salah. Sega thiwul dadi panganan pokok kanggo masyarakat sing urip ana pérangan pegunungan kidul kayata Gunung Kidul,Wonosari,lan Trenggalek. Nanging kanthi sangsaya apiké perékonomian saiki pada ninggalaké gaplèk kanggo panganan sedina-dina lan masyarakat saiki luwih milih sega putih.